الحطب يلتم حرگ مو لمة اخوان
وبعد كلبي إشتعل بلكت يشوفوك
ينشاف الهوه من يصير دخان
..................
_فهميني شلون احميج من القانون واني القانون ...
وجهه كله غضب بس من شاف دموعي
صار يمسحهن ب ايده
لزم وجهي ب اثنين اديه ويحجي كلمه كلمه
_احجي فهميني كليلي
طلحه كل السمعته والوصل الكل كذب
راح اكذب الدنيا واصدكج الج
ما راح اسمع من غيرج
بس اريد كلمه منج كلممممه ...
مجان عندي اي جواب غير الدموع وصوت الشهكات التطلع من گلبي ...
عافني وظل يفتر بالغرفه فوك العشر دقايق ماكو اي كلام بينا
_احجيييي ليش سااااكته كووولي لااااا
اصدكج واكذب كل السمعته والشفته
احجيييي....
نزلت على الارض ظهري مثبته على السرير
ورفعت رجلي ضميت راسي بيها ..
ما اسمع الا صوت التكسير
ب ايده ضرب كل التحفيات الموجوده على الميز
عين على طلحه وهو يكسر وعين على ايده تنزف دم
تقرب ب اتجاهي
ولزمني ب ايده تنزف دم من فكي ..
_ارفعيييي عينج خليها بعيييبني واحجييي اسمعج
لا ظليييين ساكته
رفعت عيني لعيونه الصايرات دم من العصبيه
_لييييش ليييش هيج سويتي
شلون انطاج گلبج طفله بعمر الوردددد
دفعني على الارض وفتح الباب
_تتعاقبين حالج حال اي مجرمه ..
حجه هالكلام وركع الباب حيل وراه وطلع ..
بسرعه دخلت عهد وراه تباوع على الاغراض المتكسره وترجع تباوع عليه ..
كعدت على السرير قريب عليه وسمي ب الله
اسمع صوته امه وهي تحجي بصوت عالي
_شبيك ويه البنيه اول تالي صوتك عالي واصيح
_يمممه انتي بذات لا تحجين تدرين بيها قاتله طفله ومخليتهااااا بيتج
_الله غفور رحيم والبنيه جانت مجبوره
_محددددد يدخل بيكم
_لا ادخل ونص هم عوزك تسجنها
يمه عيوني انت طلحه استهدي بالرحمن وانت قاضي تخاف الله
زيتونه من اجتي لليوم منهاره وضميرها دمرها بعدها مريضه ومدا تصحى
ولو هي مجرمه جان بقت وياهم مو اجت مهزومه منهم
وين طااالع وعايفني احجي وحدي
اووكف لا تروووح لا تتسرع يمه .......
مجرد حجوا هالكلام عهد ظلت فاتحه عيونها تباوع عليه
بسرعه طلعت ..